અમદાવાદઃ અમદાવાદ-મુંબઇ વચ્ચે બુલેટ ટ્રેનનું સ્વપ્ન નજીકના સમયમાં સાકાર નહીં થવાના મુદ્દે અમદાવાદથી મુંબઇ માત્ર ત્રણ કે ચાર કલાકમાં જ પહોંચી જવાનું સ્વપ્ન જોતા રેલવે મુસાફરીપ્રેમીઓ નિરાશ થયા છે. બુલેટ ટ્રેન પ્રોજેકટ વડા પ્રધાન નરેન્દ્ર મોદીનો ડ્રીમ પ્રોજેકટ છે. ભારતની પહેલી બુલેટ ટ્રેન સેવા અને દુનિયાની સૌથી સસ્તી બુલેટ ટ્રેન સેવા બની રહે તે માટે કેન્દ્ર સરકાર દ્વારા આ કામની જવાબદારી અને સર્વેની કામગીરી જાપાનની કંપનીને સોંપવામાં આવી છે. એક તબક્કે ર૦ર૩માં શરૂ થનારી બુલટ ટ્રેનનો હજુ સુધી ‌ફિઝિબિલિટી રિપોર્ટ પણ નહીં આવ્યો હોવાના કારણે આ પ્રોજેકટ ક્યારે શરૂ થશે તે કોઈ કહી શકે તેમ નથી.